Chicago
        
         (rockegruppe)
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Chicago er ei amerikansk rockegruppe. De ble dannet i Chicago i 1967 under navnet Chicago Transit Authority.
Originalmedlemmer gitaristen og vokalisten Terry Kath (1946–1978) bassisten og vokalisten Peter Cetera (født 1944) keyboardisten og vokalisten Robert Lamm (født 1944) saksofonisten Walter Parazaider (født 1945) trommeslageren Danny Seraphine (født 1948) trombonisten James Pankow (født 1947) trompetisten Lee Loughnane (født 1946)  Chicago var ved siden av Blood, Sweat & Tears det bandet som fikk størst suksess med å spille jazzinspirert rock med full blåserrekke. Siden spesialiserte de seg på ballader og glatt AOR (adult oriented rock). De albumdebuterte i 1969 med Chicago Transit Authority, som ga dem en britisk hit i 1970 med I'm A Man, og forkortet året etter navnet til Chicago. Fra og med Chicago III (1971) har nesten alle deres albumtitler bestått av «Chicago» etterfulgt av et romertall. Store USA-hits, 1970–1975 Make Me Smile 25 Or 6 To 4 Does Anybody Really Know What Time It Is? Beginnings Saturday In The Park Feelin' Stronger Every Day Just You 'N' Me (I've Been) Searchin' So Long Call On Me Wishing You Were Here Harry Truman Old Days  Balladen If You Leave Me Now (1976) ble bandets store gjennombrudd verden over, og det var Peter Ceteras lyse stemme som preget deres hits fram til han sluttet i 1985: Baby, What A Big Surprise (1977), Hard To Say I'm Sorry (1982), Hard Habit To Break (1984) og You're The Inspiration (1984).Terry Kath døde etter å ha spilt russisk rulett i 1978, og i 1981 fikk Chicago et nytt medlem, Bill Champlin (født 1947), som både sang, spilte keyboards og komponerte.Med Jason Scheff som ny bassist og vokalist fikk Chicago fem store USA-hits på slutten av 1980-tallet: Will You Still Love Me?, I Don't Wanna Live Without Your Love, Look Away, You're Not Alone og What Kind Of Man Would I Be?. Seraphine sluttet i 1990, Champlin i 2009.Per 2020 består Chicago fortsatt av fire originalmedlemmer: Lamm, Pankow, Loughnane og Parazaider, men sistnevnte turnerer ikke lenger med gruppa. Les mer i Store norske leksikon rock popmusikk Eksterne lenker Chicago